Ügyiratszám: SZO/20-4/2016.

**Előterjesztés**

**Hévíz Város Önkormányzat Képviselő-testülete**

**2016. március 30-ai nyilvános ülésére**

**Tárgy:** Beszámoló a Festetics György Művelődési Központ 2015-ben végzett munkájáról, programjainak látogatottságáról, város idegenforgalmára gyakorolt hatásáról

**Az előterjesztő:** Papp Gábor polgármester

**Készítette:** Hermann Katalin megbízott intézményvezető

**Megtárgyalta:** Oktatási, Kulturális és Sport Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A **Gróf I. Festetics György Művelődési Központ, a 2015-ös évben végzett munkájáról az alábbiak szerint számol be** Hévíz Város Önkormányzat Képviselő-testületének.

Az Intézményben a 2015-ös évben megvalósult rendezvényeket, azok hatását a város ismertségére és népszerűségére, illetve anyagi kihatásait és az intézmény bevételeit szeretném bemutatni az alábbiakban.

**A 2015-ös esztendőben programjaink látogatottsága változatlan maradt.**

* A Művelődési Központ által rendezett Fesztiválok töretlen népszerűségnek örvendenek. A nagy tömegeket megmozgató fesztiválokon kívül Intézményünk számos egyéb rendezvényt, programot szervez a városban. Összességében elmondható, hogy a Művelődési Központ által megvalósított rendezvények több mint 250 napra biztosítottak programlehetőséget a város lakóinak és az idelátogató vendégeknek egyaránt. Ezen felül a Muzeális Gyűjtemény két épületében kiállításokkal, előadásokkal, rendezvényekkel várjuk az érdeklődőket.
* A 2015-ös esztendőben Intézményünk Művelődési részlege szervezett:
* 17 fesztivált, összesen 51 nap,
* 151 napon rendszeresen ismétlődő programot,
* 8 városi megemlékezést és számos emléknapot.
* A Muzeális Gyűjtemény a 2015-ben is rendkívül látogatott volt, hiszen több mint 80.000 látogatót fogadott. Ez a szám némileg magasabb, mint a 2014-es évben, azonban a 2013-as esztendő látogatószámát nem érte el. 2015-ben a nyár során bemutatott kiállítás során olyan országos Múzeumok feltételeinek sikerült megfelelnünk, - s ezzel elnyerni a műtárgyak kiállításának jogát,- mint a Szépművészeti, vagy az Iparművészeti Múzeum. Így jöhetett létre az a szakmai körökben élénk érdeklődés mellett bemutatott tárlat, mely a Tavak titkos kertje címet viselte, s városunk jelképének a tavirózsának művészetben való megjelenését mutatta be. Szeptember hónapban intézményünk üzemeltetni kezdte azt a nagyszabású beruházás keretében megvalósult Múzeumot, mely méltó emléket állít városunk történelmének. Célunk a létesítményt magas színvonalon karbantartani és üzemeltetni. Megtölteni élettel.
* A Fontana Filmszínház a 2012-es esztendőhöz képest több mint 60%-al növelte meg a nézőszámát. Míg bevételei ezen idő alatt kétszeresénél is jobban növekedtek. A 2015-ös évben több mint 45.000 néző váltott jegyet a moziba, s a bevételek meghaladták a 442 e. forintot. Ez a nézőszám egy vidéki nagyváros plaza mozi nagytermének (befogadóképesség 200 fő) megfelelő nézettség. Lásd 1. számú mellékletet
* A könyvtár Országos Szabó Lőrinc Versmondó versenyét a hazai legrangosabbak között jegyzik, mind a szervezés, mind a helyszín, mind a zsűri miatt. A könyvtár folyamatosan rendez nagysikerű előadássorozatokat, mint a Hévízi Szabadegyetem, vagy a Spirituális kör.

A következőkről szeretném tájékoztatni a Képviselő- testületet.

Az intézmény 2015. évi rendezvénytervét a Képviselő-testület a 307/2014. (XI.27.) számú határozattal fogadta el, és annak nagyságrendjét 140.000 e Ft-ban határozta meg. Az intézmény költségvetésébe ez az összeg került beépítésre. Az intézmény bruttó teljes programköltsége a 2015-ös évben 128.330 ezer Ft volt. A költségek megosztása az alábbi táblázatban megtekinthető.

|  |  |
| --- | --- |
| Rendezvénytípus | Költség |
| Állami Ünnepek, Városi Ünnepségek | 2.743.305 Ft |
| Fesztiválok | 110.923.555 Ft |
| Múzeumi rendezvények, kiállítások | 5.369.575 Ft |
| Könyvtári rendezvények | 2.510.400 Ft |
| Mozi rendezvény | 685.000 Ft |
| Tavalyi év miatti kifizetés | 6.093.004 Ft |

Az intézménynél megtekinthető, hogy az egyes rendezvényekre felhasznált kiadások milyen jogcímekből adódnak.

**Az Intézmény bevételeiről:**

Az Intézmény bevételei magasabbak volta a tervezettnél, hiszen a tervezett 67.000.000Ft helyett közel 78.000.000 Ft bevétele realizálódott, azaz 11.000.000Ft többletbevétele keletkezett az Intézménynek.

A főbb bevételi források: Rendezvényeken kitelepülők által befizetett összegek, hirdetési bevételek, Fontana moziból származó jegybevétel, Operett gála bevételei.

A bevételeket intézményrészenkénti bontásban a 2. számú melléklet tartalmazza.

**A rendezvények látogatottságáról:**

**A rendszeres turisztikai programok esetenkénti látogatottsága az alábbi táblázatban tekinthető meg.**

|  |  |  |  |  |
| --- | --- | --- | --- | --- |
| Időpont | Rendezvény | Helyszín | Átlagos nézőszám | Egyéb megjegyzés |
| Hétfőnként | Operett gála | Mozi | ~90 fő | Belépőjegyes |
| Keddenként | Zenés nyári esték | Festetics tér | ~300 fő | Ingyenes |
| Csütörtökönként | Folklórprogram | Városi Piac | ~200 fő | Ingyenes |
| Péntekenként | Történelmi séta | Múzeum-belváros | ~10 fő | Ingyenes |

A programstruktúra a turizmus résztvevőinek igényei alapján került kialakításra, a hazai és nemzetközi rendezvényszervezői trendek figyelembevételével.

Fontos, a teljes programstruktúrát érintő szempont volt a nyelvi akadályok leküzdése.

Mindenki számára érthető és élvezhető produkciókat igyekeztünk keresni. Több mozgásművészeti produkciót, balettet, néptáncot és egyéb táncos produkciókat kötöttünk le. Természetesen ez a szempont nem csak a rendszeres programok vetületében igaz, hanem a fesztiválok műsorkínálatának esetében is.

**Művelődési Központ**

A Művelődési Központ által rendezett fesztiválok töretlenül népszerűek. A látogatók számát pontos számokkal nem tudjuk dokumentálni, mivel a rendezvények nem belépődíjasak, helyszínük nehezen körülhatárolható.

Azonban összességében elmondható, hogy a fesztiválokon napi szinten 3-5.000 ember fordul meg. A legnagyobb fesztivál a Hévízi Borünnep, melynek látogatottsága hatalmas. Ezen a rendezvényen nem ritka a napi 10-15 ezer látogató sem, akik természetesen nem egy időben vannak jelen.

Az a koncepció hogy, *magasabb színvonalú kulturális tartalmak közvetítésével*, szelektáljuk a látogatókat bevált. Célközönségeként elsősorban a helyi lakosokat és a városban időző bel-és külföldi vendégeket jelöltük meg, s a fesztiválok botrányoktól, atrocitásoktól mentesek.

**Fontana Filmszínház:**

A Fontana Filmszínházban a tavalyi esztendő is rendkívül sikeres volt, azonban 2015-ben tovább sikerült növelni a nézőszámot. 1. számú melléklet

Megrendezésre került ismét a Hévízi Filmművészeti Szimpozion. A rendezvény egy mozi- szakmai konferenciával vette kezdetét, hiszen a hévízi Fontana Filmszínház jelenleg példa értékű az országban, ezért több szakember érdeklődését felkeltette, már a 2014-es esztendőben is, azonban 2015-ben a MŰVÉSZETI AKADÉMIA részéről! érkezett megkeresés a rendezvénnyel kapcsolatosan, egy esetleges támogatási szerződés megkötéséről

**Múzeum:**

2013-as látogatottsági adatok alapján az élmezőnybe tartozik a Hévízi Muzeális Gyűjtemény. A múzeumi és külső helyszíni kiállításaink egyaránt népszerűek. A rendkívül magas 2013-as látogatószámot sajnos nem sikerült elérni, azonban a 2014-es évhez képest több mint 10%-os emelkedést értünk el.

|  |  |  |
| --- | --- | --- |
| Látogatószám | ÉV | Legjelentősebb befolyásoló tényező |
| 49.932 | 2012 | Intenzíven változó kiállítás struktúra |
| 97.115 | 2013 | Herendi Porcelánálmok ingyenes kiállítás |
| 70.371 | 2014 | Munkácsy a festőfejedelem, belépődíjas kiállítás |
| 81.216 | 2015 | Nagy számú múzeumi program |

**Városi Könyvtár**

A Könyvtár programjai a helyi lakosok és a belföldi turisták számára kínálnak tartalmas időtöltést. A könyvtári rendezvényeken a látogatószám stabilan 30-70 fő között mozog.

**Helyi Értéktár Bizottság**

A helyi értéktár Intézményünk keretein belül működik. A bizottság havi rendszerességgel ülésezik és a város értékeinek felkutatását végzi. A bizottság feladata felkutatni és összegyűjteni azokat a  helyi értékeket, melyek a későbbiekben akár a Hungarikum címre is jogosultak lehetnek.

A szakértőkből álló helyi bizottság számos - városunkhoz kapcsolódó - értéket vizsgált meg és kategorizált, melyekre büszkék lehetünk mindannyian. Ezek egy része jó eséllyel akár a megyei értéktárba is bekerülhet, de Hungarikum is válhat belőlük! A Bizottság megszervezte a Hungarikumok Napját. Ezen a rendezvényen okleveleket adott át a megyei Kormánybiztos a bizottság által helyi értékké nyilvánított „kincsek” képviselőinek.

**Programok turizmusra gyakorolt hatásai:**

Mára elmondható, hogy a hazai kulturális élet egyik fellegvára Hévíz, s ez hozzájárul ahhoz a népszerűséghez, amely városunkat, mint turisztikai célpontot jellemzi. Az országos médiában folyamatosan jelen vannak rendezvényeinkről készülő beszámolók. Ezek a megjelenések ingyenesen is tovább generálják a hazai vendégforgalmat. A rendezvények köré kialakult egy-egy látogatói kör, akik rendszeres résztvevői az adott eseménynek. Míg a korábbi években havi rendszerességgel érkeztek a tájékozódó levelek az egyes rendezvényekkel kapcsolatosan, addig az idei esztendőben szinte naponta érdeklődnek egy-egy rendezvény „rajongói”, akik Hévízi tartózkodásukat egy-egy fesztivál, esemény idejére foglalják le a helyi szállodákban, szoba kiadóknál.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A határozathozatal egyszerű szótöbbséget igényel.

**II.**

# HATÁROZATI JAVASLAT

1. Hévíz Város Önkormányzatának Képviselő-testülete a Gróf I. Festetics György Művelődési Központ, Városi Könyvtár és Muzeális Gyűjtemény 2015. évi munkájáról, programjainak látogatottságáról, a város idegenforgalmára gyakorolt hatásáról szóló beszámolóját megismerte és jóváhagyja.

Felelős: Papp Gábor polgármester

Hermann Katalin megbízott igazgató

Határidő: azonnal

**III.**

**Bizottsági állásfoglalás**

**IV.**

**Mellékletek**

|  |  |  |
| --- | --- | --- |
| **1.számú melléklet / Fontana Filmszínház látogatottsága és bevételei** | | |
| Év | Látogatószám | Bevétel |
| 2012 | 26.000 | 20.748 e. forint |
| 2013 | 34.450 | 33.765 e. forint |
| 2014. | 40.077 | 37.928 e. forint |
| 2015. | 45.315 | 44.228 e. forint |

|  |  |  |  |
| --- | --- | --- | --- |
|  |  |  |  |

|  |  |  |  |
| --- | --- | --- | --- |
| **2.számú melléklet / Bevételek - adatok megadása forintban** | | | |
|  |  | 2014 év | 2015 év |
| 1. | Mozi bevételek | 37.928.000 | 44.522.000 |
| 2. | Könyvtár | 268.000 | 149.000 |
| 3. | Múzeum + Munkácsy | 3.651.000 | 548.500 |
| 4. | Művelődés + Operett | 27.375.000 | 32.730.000 |
|  |  |  |  |
|  |  |  |  |
|  |  |  |  |
|  | **Összes bevétel** | **69.222.000** | **77.949.500** |
|  | **Tervezett éves összbevétel** | **56.000.000** | **67.000.000** |
|  | **Többletbevétel** | ***13.222.000*** | ***10.949.500*** |
|  |  |  |  |

**V.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | ügyintéző |  |  |
| Dr. Márkus Mirtill | Aljegyző |  |  |
| Szintén László | mb. Közgazdasági Osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Hermann Katalin** | Mb. intézményvezető |  |  |
|  |  |  |  |