**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/271-4/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. március 30-ai nyilvános ülésére**

**Tárgy:** Hévízi Sportkör TAO pályázatához tulajdonosi hozzájárulás és önrész biztosítása 2016/2017. évre

**Az előterjesztő:** Papp Gábor polgármester

**Készítette:**  Dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A helyi önkormányzatok fontos szerepet játszanak a sport igazgatásában, támogatásában. Sajátos szervezeteikkel hatékony közreműködői a helyi sportéletnek. Természetesen ez a törvényi szabályozás folytán is kötelességük.

A kulturális élet és a humán szféra több más területéhez hasonlóan a sportkultúra fejlesztése is csak hosszú távon érvényesülhet, működtetése csak tervezetten lehet hatékony. A meghozott döntések következményei sokszor csak évekkel később jelentkeznek. Komoly sikereket csak az átgondolt, hosszabb távra szóló elképzelések és tervek megvalósítása hozhat.

Magyarország helyi önkormányzatairól szóló **2011. évi CLXXXIX. törvény (Mötv.) 13. §** (1) bekezdésének 15. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a sport, ifjúsági ügyek.

A Mötv. tehát a települési önkormányzat feladataként határozza meg a helyi közszolgáltatások körében a sport támogatását. A sportról szóló **2004. évi I. törvény** rendelkezései szerint pedig a települési önkormányzat – figyelemmel a sport hosszú távú fejlesztési koncepciójára – meghatározza a helyi sportfejlesztési koncepciót és gondoskodik a végrehajtásáról, együttműködik a helyi sportszervezetekkel, fenntartja a tulajdonát képező sportlétesítményeket, megteremti az önkormányzati iskolai testnevelés és sporttevékenység gyakorlásának feltételeit. Szintén kötelező feladat a számukra, hogy biztosítsák iskoláikban a sportkörök működésének feltételeit.

Hévíz Városának a térségben betöltött szerepe, valamint rendkívül élénk és egyre fejlődő sportélete szükségessé teszi a város sportéletének koncepció alapján történő szervezését, a sportélet – különösen a tömeg- és csapatsportok – megfelelő szintű támogatását. rekreációs- és edzőközponttá válhatna, ehhez viszont jelentős fejlesztésekre van szükség.

A legalapvetőbb cél a város lakosságát az egészséges életmód felé mozdítani, elindítani a rendszeres testmozgás megszerettetése, gyakorlása felé. A tömegsportból kifejlődő versenysport és élsport lehetőségének megteremtésével a társadalom egyre nagyobb rétegei számára lehet vonzó a rendszeres testmozgás mind a városban, mind pedig annak közvetlen környezetében.

A társasági adóról és osztalékadóról szóló 1996. évi LXXXI. tv. egyes, 2011. július 1-jétől hatályos rendelkezései értelmében a társasági adó alanyai, a film- és előadó művészeti támogatás rendszeréhez nagyban hasonló, társasági adóalap- és adókedvezményre egyaránt jogosító támogatást nyújthatnak a látvány-csapatsportágakban (labdarúgás, kézilabda, kosárlabda, vízilabda, jégkorong) részt vevő egyes szervezetek részére.

A támogatást látvány-csapatsportágban működő amatőr és hivatásos

* sportvállalkozások,
* **sportegyesületek,**
* sportiskolák,
* látvány-csapatsport fejlesztésre létrejött közhasznú alapítványok, valamint
* az országos szakszövetségek és sportköztestületek vehetik igénybe.

A támogatás az országos szakszövetséghez benyújtott sportfejlesztési program alapján kerül megítélésre. A **pályázat 2016. április 30-ig nyújtható be** a sportfejlesztési program megvalósítására.

A megítélt támogatást követően kiállított jóváhagyó határozat birtokában a pályázó támogatási szerződést köthet gazdasági vállalkozásokkal, amelyek társasági adó felajánlásaikat a szakszövetségek által kiállított támogatási igazolás alapján a pályázónak juttatják.

Az alábbi jogcímekre, *eltérő támogatási intenzitással* nyújtható be pályázat:

* Személyi jellegű ráfordítások (50%-os támogatási intenzitás)
* Utánpótlás-nevelés feladatai (90%-os támogatási intenzitás)
* Sporteszközök és sportszerek beszerzése
* Sportcélú létesítmények bérleti díjai
* Személyszállítás költségei
* Felkészülés, versenyeztetés, edzőtáborozás kapcsán felmerült szállás és étkezés költségei
* Rendezési, felkészítési költségek
* Gyógyszerek és diagnosztikai eszközök
* Utánpótlás-neveléssel foglalkozó sportszakemberek személyi ráfordításai
* Tárgyi eszköz beszerzés, beruházás és felújítás (70%-os támogatási intenzitás)
* Képzés költségei (szakképzés esetén 25%-os támogatás, általános képzés esetén 60%-os támogatás)

Előfinanszírozott program esetén az önrészt a kiadások felmerülésekor kell rendelkezésre bocsátani, utófinanszírozott (10 millió forintértéket meghaladó sportcélú ingatlan beruházás, felújítás) program esetén a támogatás a megvalósítást követően használható fel (100 %-os utófinanszírozás).

Az elv egyszerű: a cégek a társasági adójuk akár 80 %-áról is rendelkezhetnek, és a korábbiakhoz képest akár háromszor nagyobb adókedvezményt realizálhatnak.

A 2015. január elsején életbe lépett jogszabályi változásnak köszönhetően két támogatási megoldás közül lehet választani. A korábban is működő rendszer helyett, mely szerint a befizetendő társasági adó 70 %-ig adható támogatás a TAO tv. 22/C. § alapján, már az adóelőleg megfizetésekor lehet élni a magasabb adókedvezmény (adójóváírás) elérésének lehetőségével.

A támogatás révén elérhető adóalap- és adókedvezmény együttes alkalmazásával a támogatás a támogatók számára – jövőbeni adóalapjuk és a számukra jelenleg elérhető adókedvezmények függvényében – 10% vagy magasabb, akár 19%-os hozamotis biztosíthat.

A fenti adóalap-kedvezményen túl, a Tao törvény 22/C. § (2) – (3) értelmében a támogató, a támogatási igazolásban szereplő összegig – döntése szerint – a támogatás adóéve és az azt követő három adóév adójából adókedvezményt vehet igénybe, függetlenül attól, hogy a támogatás összegével az adózás előtti eredményét nem növeli az adóalap megállapításakor.

**A 2016-2017. évi pályázat keretében megvalósítani kívánt célok:**

1. **Sportkör (labdarúgás) előfinanszírozással megvalósítandó tárgyi eszközbeszerzése** bruttó 15.000.000, ebből a támogatás: 10.500.00.- Ft, az önerő 4.500.000.- Ft
2. **Sportkör (labdarúgás) utánpótlás-nevelés költségei** összesen 29.000.000.- Ft, ebből támogatás 26.100.000.- Ft, önerő 2.900.000.- Ft
3. **Sportkör (labdarúgás) személyi ráfordítások:** összesen5.000.000.- Ft, ebből támogatás 2.500.000.- Ft, önerő 2.500.000.- Ft
4. **Sportkör (kézilabda) felnőtt tárgyi eszközbeszerzése** bruttó 5.000.000.- Ft, melyből a támogatás: 3.500.000- Ft az önerő: 1.500.000 –Ft
5. **Sportkör (kézilabda) utánpótlás-nevelés költségei** összesen 13.000.000.- Ft, ebből a támogatás 11.700.000-Ft az önerő: 1.300.000-Ft

Az önerő biztosításával, ami 12.700.000.- Forint. a szakosztályok 54 300 000 Ft támogatáshoz juthatnak, ami mint a fenti táblázatokból és a törvényi előírásokból látható mind két szakosztály esetében az utánpótlás nevelésre, az abban dolgozó szakemberek bérére, az utánpótlásban szereplő gyermekek tárgyi és szakmai előre menetelét támogatja.

Az önerő a 2/2016. (I.29.) önkormányzati rendelet 1/8 számú melléklet testületi hatáskörben felhasználható tartalékkeret terhére valósul meg. Az önerő összértéke: bruttó 12.700.000.- Ft. A Képviselő-testület a vállalt kötelezettség összegét a Hévízi Sportkörnek a pályázat megvalósítási feltételeinek megfelelően biztosítja.

**LABDARÚGÁS**

**Tárgyi eszköz tervezet:**

1. Melegítő

2. Kabát

3. Póló

4. Rövidnadrág

5. Mérkőzés mez

6. Széldzseki

7. Sportszár

8. Sapka

9. Kapus felszerelés

10. Kapuskesztyű

11. Szerelés tartó táska

12. Labda edzésre

13. Labda mérkőzésre

14. Megkülönböztető trikó

15. Gátak

16. Koordinációs létra

17. Ugráló kötél

18. Gumikötél

19. Labdakompresszor

20. Labdaháló

21. Trx

22.  Stabilizációs eszközök

23.  Hordozható kapuk

**Utánpótlás nevelés:**

1. Sporteszköz, sportfelszerelés beszerzése

2. Gyógyszerek, diagnosztikai eszközök

3. Személyszállítás

4. Felkészítéssel, edzőtáborozással, versenyeztetéssel összefüggő szállás és étkezés költsége

5. A programban résztvevő sportszakemberek személyi jellegű ráfordítása

6. Logisztikai költségek

**Személyi ráfordítások:**

A szövetség sportági stratégiájával összhangban folyamatosan növelni akarjuk a helyi labdarúgók számát. A cél, hogy korosztályok szétbontásával, minden korosztályban csapatot indítsunk a különböző bajnokságokban, ehhez folyamatosan fejleszteni kell a szakember gárdát.

**KÉZILABDA**

**Tárgyi eszközbeszerzése:**

Melegítők, pólók, széldzsekik, meccslabdák, edzéslabdák, sapkák, bóják, Trx, labdaháló.

**Utánpótlás nevelés:**

1. Sporteszköz, sportfelszerelés beszerzése

2. Gyógyszerek, diagnosztikai eszközök

3. Személyszállítás

4. Felkészítéssel, edzőtáborozással, versenyeztetéssel összefüggő szállás és étkezés költsége

5. A programban résztvevő sportszakemberek személyi jellegű ráfordítása

6. Logisztikai költségek.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete támogatja, hogy a Hévízi Sportkör részt vegyen a Társasági Adókedvezmény igénylésében, amely sporttámogatással kapcsolatos célokra használható fel.

2. A Képviselő-testület támogatja, hogy az önkormányzat együttműködjön a Hévízi Sportkörrel a Pályázat megvalósításában, végrehajtásában és fenntartásában.

3. A Képviselő-testület kötelezettséget vállal, hogy a Hévízi Sportkör által benyújtott a Társasági Adókedvezmény sporttámogatással kapcsolatos igényléshez a projekt önerejét biztosítja. Az önerő a Hévíz Város Önkormányzat 2016. évi költségvetéséről szóló 2/2016. (I.29.) önkormányzati rendelet 1/8 számú melléklet testületi hatáskörben felhasználható tartalékkeret terhére valósul meg. Az önerő összértéke: bruttó 12.700.000.- Ft. A Képviselő-testület a vállalt kötelezettség összegét a Hévízi Sportkörnek a pályázat megvalósítási feltételeinek megfelelően biztosítja.

1. **Sportkör (labdarúgás) előfinanszírozással megvalósítandó tárgyi eszközbeszerzése** bruttó 15.000.000, ebből a támogatás: 10.500.00.- Ft, az önerő 4.500.000.- Ft
2. **Sportkör (labdarúgás) utánpótlás-nevelés költségei** összesen 29.000.000.- Ft, ebből támogatás 26.100.000.- Ft, önerő 2.900.000.- Ft
3. **Sportkör (labdarúgás) személyi ráfordítások:** összesen5.000.000.- Ft, ebből támogatás 2.500.000.- Ft, önerő 2.500.000.- Ft
4. **Sportkör (kézilabda) felnőtt tárgyi eszközbeszerzése** bruttó 5.000.000.- Ft, melyből a támogatás: 3.500.000- Ft az önerő: 1.500.000 –Ft
5. **Sportkör (kézilabda) utánpótlás-nevelés költségei** összesen 13.000.000.- Ft, ebből a támogatás 11.700.000-Ft az önerő: 1.300.000-Ft

Felelős: Papp Gábor polgármester

Határidő: 2017. január 30.

5. A Képviselő-testület felhatalmazza Hévíz város polgármesterét a szükséges szerződések és megállapodások aláírására, engedélyek beszerzésére, nyilatkozatok megtételére.

Felelős: Papp Gábor polgármester

Határidő: 2017. június 30.

6. A Képviselőtestület felkéri a jegyzőt, hogy Hévíz Város Önkormányzat 2016. évi költségvetésről szóló [Hévíz Város Önkormányzat Képviselő-testületének 2/2016. (I.29.) önkormányzati rendelete](http://uj.jogtar.hu/) módosítására irányuló rendelet-tervezet kidolgozásáról és beterjesztéséről gondoskodjon.

Felelős: dr. Tüske Róbert jegyző

Határidő: 2016. április 30.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Dr. Keserű Klaudia | jogász |  |  |
| Dr. Márkus Mirtill | aljegyző |  |  |
| Szintén László | pénzügyi ellenőrzés |  |  |
|  | egyeztetési kötelezettség |  |  |
| dr. Tüske Róbert | törvényességi felülvizsgálat |  |  |